section_heading: Odrastanje
paragraph_text: Bio je sin engleskog kralja Henrika VIII. i Jane Seymour koja je umrla dvanaest dana po njegovu rođenju. Nekoliko dana nakon rođenja dobio je titulu Princa od Walesa koja ga je automatski označila kao Henrikova nasljednika. Njegov rani odgoj preuzela je na sebe, nakon što je postala Henrikova šesta supruga, Katarina Parr. Eduard je bio vrlo boležljivo dijete i pretpostavlja se da je patio od tuberkuloze. Iz tih razloga Eduarda su držali prilično izolirano od ostalih vršnjaka te se Eduard slijedom toga silno želio izboriti za svoju slobodu.